विकास का केंद्र व्यक्ति नहीं समाज होना चाहिए
बिलासपुर | आर्थिक विकास का मूल अर्थ सामाजिक न्याय युक्त विकास है। विकास का केंद्र व्यक्ति नहीं, बल्कि समाज होना चाहिए। शासकीय माता शबरी नवीन कन्या महाविद्यालय में अर्थशास्त्र विभाग के तत्वावधान में आयोजित दो दिवसीय कार्यशाला मुख्य अतिथि सुंदरलाल शर्मा मुक्त विश्वविद्यालय के कुलपति प्रो.वंश गोपाल सिंह ने कही। विशिष्ट अतिथि मुंगेली के प्राचार्य डॉ. एके मुशरिफ ने कहा कि इस तरह की कार्यशालाओं में निकले निष्कर्ष को क्रियान्वयन करने की दिशा में होनी चाहिए। एके ब्रह्मे ने भारत की सामाजिक व्यवस्था की तुलना बांग्लादेश की सामाजिक व्यवस्था से की। केसी जैन ने सामाजिक न्याय आधारित आर्थिक व्यवस्था में आने वाली बाधाओं व उसे दूर करने का मार्ग बताया। इस मौके पर रविशंकर यूनिवर्सिटी के प्राध्यापक डॉ. सोनेकर, कृषि आधारित अर्थव्यवस्था पर जोर दिया। समापन समारोह के मुख्य अतिथि कुलपति डाॅ. गौरीदत्त शर्मा ने कॉलेजों में सामाजिक आर्थिक विकास पर छोटे कोर्स लागू करने की बात कही। अध्यक्ष प्राचार्य डॉ. मंजू त्रिपाठी ने कृषि की उपेक्षा से देश की अर्थव्यवस्था का पतन होना बताया।
hin_Deva hin_Deva